
Parlamentul României

Camera Deputaţilor

Comisia pentru muncă şi protecţie socială
	Bucureşti,
	21 mai 2020

	Nr.
	4c-9/672


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.22/2019 privind stabilirea unor măsuri pentru aplicarea Regulamentului (UE) 2016/589 al Parlamentului European şi al Consiliului din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrarea mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013, trimis Comisiei pentru muncă şi protecţie socială în procedură de urgenţă, cu adresa nr. PLx 492/2019  din 28 octombrie 2019, pentru dezbatere pe fond.
PREŞEDINTE,
ADRIAN SOLOMON

R A P O R T

asupra proiectului de Lege pentru aprobarea Ordonanţei Guvernului nr.22/2019 privind stabilirea unor măsuri pentru aplicarea Regulamentului (UE) 2016/589 al Parlamentului European şi al Consiliului din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrarea mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013
În temeiul art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 492/2019 din 28 octombrie 2019, cu dezbaterea pe fond, în procedură de urgenţă, a proiectului de Lege pentru aprobarea Ordonanţei Guvernului nr.22/2019 privind stabilirea unor măsuri pentru aplicarea Regulamentului (UE) 2016/589 al Parlamentului European şi al Consiliului din 13 aprilie 2016 privind o reţea europeană de servicii de ocupare a forţei de muncă (EURES), accesul lucrătorilor la servicii de mobilitate şi integrarea mai bună a pieţelor forţei de muncă şi de modificare a Regulamentelor (UE) nr.492/2011 şi (UE) nr.1296/2013.
Proiectul de lege are ca obiect de reglementare aprobarea cadrului juridic privind stabilirea unor măsuri pentru punerea în aplicare a Regulamentului (UE) 2016/589 al Parlamentului European şi al Consiliului. 
Intervenția legislativă vizează implementarea corespunzătoare a actelor europene în domeniu și a angajamentelor asumate de România față de Uniunea Europeană. 
În acest sens, prin Regulamentul (UE) 2016/589  se stabileşte cadrul de cooperare pentru a facilita exercitarea libertăţii de circulaţie a lucrătorilor în cadrul Uniunii, prin stabilirea principiilor şi normelor privitoare la: organizarea reţelei EURES dintre Comisie şi statele membre, cooperarea dintre statele membre şi Comisie cu privire la schimbul de date relevante şi disponibile privind locurile de muncă vacante, cererile de locuri de muncă şi CV-urile, funcţionarea reţelei EURES, inclusiv cooperarea cu partenerii sociali şi implicarea altor actori, serviciile de asistenţă pentru mobilitate legate de funcţionarea reţelei EURES care sunt furnizate lucrătorilor şi angajatorilor, promovarea reţelei EURES la nivelul Uniunii Europene prin măsuri de comunicare eficientă întreprinse de Comisie şi de statele membre.
Proiectul de lege asigură cadrul legal şi instituţional necesar pentru ca persoanele juridice de drept public sau de drept privat să poată deveni parte a reţelei EURES, ca membri sau parteneri ai acestei reţele, în conformitate cu cerinţele de cooperare instituite prin Regulamentul (UE) 2016/589 facilitând, astfel, exercitarea libertăţii de circulaţie a lucrătorilor în cadrul Uniunii Europene.
Proiectul de lege a fost adoptat de Senat în şedinţa din 21 ocotmbrie 2019.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.728/23.08.2019)

· avizul favorabil al Consiliului Economic şi Social (nr.4470/27.08.2019)

· avizul favorabil al Comisiei juridice, de disciplină şi imunităţi 
(nr.4c-13/896/17.12.2019)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/624/12.11.2019)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/424/26.11.2019)

· punctul de vedere, favorabil, al Guvernului (nr.1921/19.03.2020).

La dezbaterile care au avut loc în şedinţa online a comisiei din 19 mai 2020 a participat, în conformitate cu prevederile art.55 şi 56 din Regulamentul Camerei Deputaţilor, republicat, dl Tudor Polak, Secretar de Stat în cadrul Ministerului Muncii şi Protecţiei Sociale.
La lucrările comisiei şi-au înregistrat prezenţa toţi cei 24 de membri ai comisiei.

Raportul comisiei a fost adoptat cu unanimitate de  voturi.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege în forma prezentată de Senat.


PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Adriana Breazu

